ทำไมแมวต้องไล่จับหนู?
สวัสดีค่า วิวจากแชนเนล Point of View ค่ะ
เชื่อว่าหลายๆ คนที่ติดตามวิวอยู่เนี่ย
จะต้องเป็นทาสแมวแน่ๆ เลยใช่ไหมคะ?
ว่าแต่รู้กันไหมคะ ว่าทำไมแมวถึงต้องไล่จับหนู?
ทำไมภาพจำเราหลายๆ คนเวลาพูดถึงแมวเนี่ย
ต้องเป็นโมเมนต์ที่แมวกำลังเอามือเนี่ย
เข้าไปในรู แล้วก็ควานหาหนู
วันนี้นะคะ วิวจะมาเล่าให้ทุกคนฟังค่ะ
ว่ามันมีที่มาจากอะไร
แต่อย่างไรก็ตามนะคะ เรื่องราวที่วิวนำมาเล่าเนี่ย
น่าจะเป็นแค่เกร็ดความรู้สนุกๆ
คงไม่สามารถเอาไปสอบได้
หลายคนก็ขอมานะคะ ให้เล่าหัวข้อนั้น หัวข้อนี้
เพราะว่าจำเป็นจะต้องใช้สอบ
วิวขอบอกเลยว่า ถ้าน้องๆ คนไหนนะคะ จะต้องใช้สอบ
ไม่ว่าจะเป็น O-NET 9 วิชาสามัญ กสพท.
แนะนำให้เข้าไปที่ช่อง Nestlé School Channel เลยค่ะ
เพราะว่าที่นั่นนะคะ จะมีรุ่นพี่ระดับท็อปประเทศเนี่ย
มาติวสอบตรงตามหลักสูตรกระทรวงเป๊ะๆๆ เลยนะคะ
พร้อมด้วยเฉลยข้อสอบแบบละเอียดยิบเลยค่ะ
ดังนั้นอย่าลืมเข้าไป subsctibe กันได้นะคะ
ทั้งหมดนี่ ฟรีค่ะทุกคน
ที่สำคัญ เหมือนว่าเขาจะมีเป็นแอปด้วยนะคะ
ลองเข้าไปดูกันได้ค่ะ
เอาล่ะ จบเรื่องที่เขาฝากมากระซิบแล้วค่ะทุกคน
และวิวกลับมาในลุคที่น่าจะเหมาะกับ
การเล่าเรื่องแมวแล้วก็หนูมากขึ้นนิดนึงนะคะ
พูดถึงเรื่องว่าทำไมแมวถึงเกลียดหนูเนี่ย
และที่สำคัญนะคะ เรื่องนี้เกี่ยวข้องกับปีใหม่ปีนี้โดยเฉพาะเลย
คือปีพ.ศ. 2563 ค่ะ
เพราะว่าปีนี้คือปีนักษัตรหนู หรือว่าปีชวดค่ะ
ใช่ค่ะทุกคน วันนี้คำตอบของวิว
จะมาในรูปแบบนิทานอีกแล้วนะคะ
ไม่ได้มาในรูปแบบของวิทยาศาสตร์อะไรต่างๆ
เพราะไม่อย่างนั้นเราต้องไปคำนวนว่า
แมวอยู่ใน family นี้ อยู่ใน species นั้นโน้นนี้
แล้วทำให้เกลียดหนูนะคะ
ซึ่งมันน่าจะไม่สนุกเลย
อย่างไรก็ตาม
ถ้าใครพร้อมจะไปฟังคำตอบของวิวแล้วเนี่ยนะคะ
อย่าลืมกดติดตามวิวให้ครบทุกช่องทางค่ะ
เพราะว่าแต่ละช่องทางก็มีเนื้อหาไม่เหมือนกันเลยค่ะ
สำหรับตอนนี้ พร้อมจะไปฟัง
เรื่องราวที่ทั้งสนุก แล้วก็ได้สาระกันรึยังคะ?
ถ้าพร้อมกันแล้วก็ไปฟังกันเลยค่ะ~
เอาจริงๆ พูดถึงต้นกำเนิดของปีนักษัตรของจีนนะคะ
ถ้าตามประวัติศาสตร์เนี่ย ต้องบอกว่า
เป็นประวัติศาสตร์ที่ยาวมากๆ เลยค่ะ
เพราะว่าเขาบอกกันไว้ว่า
จีนเนี่ย เชื่อเรื่องปีนักษัตรมานานมากแล้วนะคะ
แต่ว่ามา popular สุดขีดในช่วงสมัยราชวงศ์ถังค่ะ
ซึ่งถามว่าจีนรับปีนักษัตรมาจากไหน?
ก็บอกว่ามีหลายตำราเลยนะคะ
แต่ละตำราก็บอกไม่เหมือนกันอีก
บางตำราก็บอกว่า รับมาผ่านทางสายไหม
รับมาจากความเชื่อทางพุทธศาสนาในอินเดีย
บางตำราก็บอกว่า ไม่จริง คิดขึ้นมาเอง นู่นนี่นั่นนะคะ
อย่างไรก็ตาม ช่างมันค่ะ
วันนี้เราไม่ได้จะมาพูดถึงประวัติศาสตร์กันนะคะ
แต่เราจะมาพูดถึงนิทานและตำนานกันค่ะ
ว่าคนจีนเนี่ย ตามนิทาน ตามตำนาน
เขาเชื่อว่าปีนักษัตรเกิดจากอะไร?
อะ ก่อนจะไปเข้าเรื่องว่าปีนักษัตรเกิดขึ้นยังไงนะคะ
ต้องมาตอบคำถามนี้ก่อนค่ะ
ว่าปีนักษัตรมีปีอะไรบ้าง
เผื่อว่าเด็กๆ หลายๆ คนที่โตมาในยุคนี้จะไม่รู้นะ
เราเคยได้ยินเรื่องปีนักษัตรกันใช่ไหมคะ?
ทุกๆ ปีใหม่ ทุกๆ ตรุษจีนเนี่ย เราก็จะบอกว่า
ปีนี้เป็นปีอะไร? ปีนี้เป็นปีหนู ปีนี้เป็นปีวัว ปีนี้เป็นปีเสือ
นักษัตรเรียงอย่างนี้นะคะทุกคน
ชวด ฉลู ขาล เถาะ มะโรง มะเส็ง
มะเมีย มะแม วอก ระกา จอ กุน
ซึ่งก็เรียงอย่างนี้ แต่ละนักษัตรเนี่ย
ก็จะมีสัตว์ที่อยู่ตามนักษัตรนั้นใช่ไหมคะ?
เช่น ชวดก็คือหนู ฉลูคือวัว
ขาลคือเสือ เถาะคือกระต่าย
มะโรงคือมังกร มะเส็งคืองู
มะเมียคือม้า มะแมคือแพะ
หรือว่าในบางประเทศก็คือแกะ
วอกคือลิง ระกาคือไก่
จอคือหมา และสุดท้าย กุนก็คือหมูนั่นเองค่ะ
ทีเนี้ย อยากรู้กันไหมว่าทำไมอยู่ดีๆ ต้องเป็นสัตว์เหล่านี้?
ทำไมถึงไม่เป็นสัตว์ชนิดอื่น?
ทำไมแมวถึงไม่อยู่ในปีนักษัตรนี้?
ก็ต้องบอกว่าเกี่ยวข้องกับ
เรื่องราวทั้งหมดที่วิวกำลังจะเล่าต่อจากนี้นี่ละค่ะ
ตามตำนานความเชื่อเนี่ยนะคะ
บอกไว้เลยว่าแต่ละตำนานเล่าไม่เหมือนกันนะจ้ะ
และมันจะมีจุดต่างกันเล็กๆ น้อยๆ
แต่ concept หลัก เนี่ย คล้ายๆ กันหมดเลยค่ะ
ตามตำนานเนี่ย กล่าวถึงบุคคลสำคัญบุคคลนึง
ที่เป็นจุดเริ่มต้นของการที่สัตว์ต่างๆ
ได้เข้าไปเป็นชื่อของปีนักษัตรนะคะ
ซึ่งเวอร์ชั่นแรกเนี่ย จะพูดถึงว่า คนคนนั้นคือ
สมเด็จพระสัมมาสัมพุทธเจ้านะคะ
อย่างไรก็ตาม เราจะไม่เล่าเวอร์ชั่นนั้น
เพราะมันแซ่บไม่เท่าค่ะ
เรามาดูที่เวอร์ชั่น 2 ดีกว่า
เวอร์ชั่นที่ 2 นะคะ เขาพูดถึง Jade Emperor
หรือว่า เง็กเซียนฮ่องเต้ ค่ะ
เรื่องของเรื่องก็คือ วันนึงนะคะ
เง็กเซียนฮ่องเต้เกิดคิดไอเดียขึ้นมาได้ค่ะว่า
"เอ๊ เรามีปีนักษัตรวนมาอยู่ทุก 12 ปีๆ เนี่ย
ทำไมเราไม่เอาชื่อสัตว์ต่างๆ
ไปตั้งเป็นชื่อของปีนักษัตรน้า
เออ เป็นไอเดียที่ดี
ว่าแต่ถ้าสมมุติว่าเราจะตั้งชื่อสัตว์ต่างๆ เป็นปีนักษัตร
เราจะเอาสัตว์อะไรดีนะ?"
ดังนั้นเง็กเซียนฮ่องเต้นะคะ
ก็เลยจัดการแข่งขันขึ้นการแข่งขันนึงค่ะ
ก็คือ จัดปาร์ตี้ขึ้นมานะคะ
เป็นปาร์ตี้เฉลิมฉลองขึ้นมา
แล้วก็เชิญเหล่าสัตว์ในอาณาจักรทั้งหมดเนี่ย มาร่วมด้วยค่ะ
โดยเง็กเซียนฮ่องเต้เนี่ยนะคะ ตั้งกฎไว้ว่า
ระหว่างที่เดินทางมาที่งานเฉลิมฉลองนี้
จะมีแม่น้ำสายนึง สายใหญ่ๆ กั้นอยู่ค่ะ
สัตว์ตัวไหนที่ข้ามแม่น้ำมาได้
และเข้าไปที่เส้นชัยได้ก่อน
คนจะได้ชื่อเป็นปีนักษัตรนั้น
คนที่เข้าไปอันดับแรก ก็จะได้เป็นปีนักษัตรที่ 1
ที่ 2 ที่ 3 ไปจนถึงที่ 12
ส่วนใครที่มาหลังจากนั้น ก็จะอดไปนะคะ
หลังจากที่มีกฎกฎนี้เกิดขึ้นนะคะ
เหล่าสัตว์ก็ต่างพยายามหาวิธีที่ตัวเอง
จะได้เข้าเส้นชัยเป็นอันดับที่ 1 ค่ะ
เพราะว่าทุกคนก็อยากจะมีชื่อจารึกอยู่ในปีนักษัตรไงคะ
แต่ถามว่าสัตว์ตัวไหน
เป็นสัตว์ที่ข้ามแม่น้ำได้เร็วที่สุดนะคะ
สัตว์ตัวนั้นก็คือวัวค่ะ
วัวเนี่ยเป็นสัตว์ตัวใหญ่นะคะ เป็นสัตว์ที่แข็งแรง
และเป็นสัตว์ที่ว่ายน้ำเก่งค่ะ
วัวเนี่ย รีบว่ายน้ำมาก่อนอย่างรวดเร็วนะคะ
แล้วก็ดูจะข้ามแม่น้ำไปได้ใกล้มากๆ
แต่เมื่อวัวเนี่ยนะคะ ว่ายน้ำไปจนกระทั่งใกล้ถึงฝั่งแล้วค่ะ
ทันทีที่วัวกำลังจะแตะฝั่งและเส้นชัย
อยู่ภายในเอื้อมมือเนี่ยนะคะ
ปรากฏว่ามีสัตว์อีกชนิดนึงค่ะ
กระโดดออกมาจากบนหลังวัวนะคะ
สัตว์ชนิดนั้นก็คือหนูนั่นเองค่ะ
หนูเนี่ย กระโดดออกมาจากหลังวัวนะคะ
แล้วก็เอาจมูกของตัวเองแตะเส้นชัย แป๊ะ!
ทำให้หนูเนี่ยนะคะ เข้าเส้นชัยเป็นอันดับ 1 ค่ะ
คือหนูเนี่ยเป็นสัตว์ที่ตัวเล็กมาก
แล้วก็เป็นสัตว์ที่อ่อนแอ บอบบาง
จริงๆ แล้วไม่น่าจะว่ายน้ำข้ามแม่น้ำได้เลยค่ะ
แต่หนูเนี่ย ฉลาด
หนูคิดมาแล้วตั้งแต่ตอนอยู่ที่ริมฝั่งนะคะว่า
"ฉันมันเป็นแค่สัตว์ตัวเล็ก
ฉันไม่มีทางว่ายน้ำสู้กับสัตว์ตัวอื่นได้
แต่ถ้าฉันอยากเข้าเส้นชัยเป็นอันดับแรกเนี่ยนะ
ฉันต้องใช้สมอง"
ดังนั้นหนูก็เลยเล็งไปแล้วรอบๆ นะคะ
แล้วพบว่าวัวเนี่ยเป็นสัตว์ที่มีความสามารถมากที่สุด
แล้วก็น่าจะไปถึงเส้นชัยก่อน
หนูก็เลยแอบกระโดดขึ้นมาเกาะหลังวัว
แล้วก็อาศัยจังหวะที่วัวกำลังตะเกียกตะกายขึ้นแม่น้ำเนี่ย
เอาชนะวัวไปก่อนค่ะ
ดังนั้นนะคะ เมื่อเง็กเซียนฮ่องเต้
เห็นว่าหนูเข้าเส้นชัยเป็นอันดับแรก
ก็เลยแต่งตั้งหนูให้เป็นปีนักษัตรที่ 1 ค่ะ
หรือว่าปีชวดนั่นเอง
ส่วนวัวที่หนูเกาะมานะคะ
แน่นอนว่าตามมาติดๆ ก็จะต้องเป็นปีนักษัตรที่ 2 ค่ะ
นั่นก็คือปีฉลูนั่นเองนะคะ
ถามว่าสัตว์ชนิดไหนมาเป็นชนิดที่ 3?
เรารู้กันอยู่แล้วจากปีนักษัตร นั่นก็คือเสือค่ะ
เสือเป็นสัตว์ที่รวดเร็วและแข็งแรงนะคะ
และเสือก็ว่ายน้ำมาได้เช่นเดียวกับวัวเลย
แต่จุดแตกต่างระหว่างระหว่างเสือกับวัวก็คือ
เสือเนี่ยค่อนข้างจะเป็นสัตว์ที่มีขนหนาค่ะ
ดังนั้นน้ำเนี่ยมันก็เลยถ่วงเสือให้แบบหนักลงๆ
เสื้อก็เลยว่ายมาได้ช้ากว่าวัวนะคะ
และเสือก็เข้าไปเป็นอันดับที่ 3 ค่ะ
กลายเป็นปีขาลในที่สุด
ถัดมานะคะ สัตว์ชนิดที่ 4 ที่เข้าเส้นชัยเนี่ย
ต้องบอกว่ามาอย่างทุลักทุเลมากๆ เลย
สัตว์ชนิดนั้นก็คือกระต่ายค่ะ
กระต่ายเนี่ยเป็นสัตว์ตัวเล็ก แต่ว่าว่องไง
แต่ว่าว่ายน้ำมันไม่ค่อยจะได้เท่าไร
ดังนั้นกระต่ายก็เลยมองไปรอบๆ ค่ะ
แล้วก็เห็นก้อนหินเนี่ยนะคะ อยู่ในน้ำค่ะ
กระต่ายก็เลยกระโดดระหว่างก้อนหินนะคะ
กระโดดตุ้บๆๆๆ เพื่อที่คาดหวังว่าตัวเองเนี่ย
จะเข้าเส้นชัยเป็นอันดับแรก
แต่ปรากฏว่าระหว่างที่กระโดดไปเนี่ย
กระต่ายมองไปในน้ำนะคะ
เห็นวัวกับเสือเนี่ย ว่ายน้ำไปใกล้จะถึงฝั่งแล้ว
กระต่ายก็รู้สึกว่า "อ้าว ฉันจะไม่เข้าเส้นชัยเป็นที่แรกแล้วจ้า"
ดังนั้นกระต่ายก็เลยเร่งฝีเท้าตัวเองขึ้นนะคะ
ปรากฏว่าระหว่างที่เร่งฝีเท้าไปเนี่ย
กระต่ายเกิดลื่นล้มค่ะ
พรืด! แล้วก็ตกลงไปในน้ำนะคะ
โดนน้ำซัดไปค่ะ กระต่ายคิดว่าตัวเองไม่รอดแล้ว
แต่บังเอิญว่าระหว่างนั้นเนี่ยนะคะ
มีกิ่งไม้กิ่งนึงลอยผ่านมาค่ะ
กระต่ายก็เลยพุ่งไปเกาะกิ่งไม้นั้นนะคะ
แล้วก็ลอยตุ้บป่องๆ ไป
กะว่าฉันคงต้องออกจากการแข่งขันนี้แล้ว
แต่อยู่ดีๆ ค่ะ ระหว่างที่กระต่างกำลังเกาะกิ่งไม้อยู่นั้น
อยู่ดีๆ นะคะ กิ่งไม้ก็ลอยอย่างรวดเร็วค่ะ
เรียกได้ว่าเร็วมากๆ เลยนะ พุ่งฟึ้บไปเลย
พุ่งไปจนกระทั่งถึงฝั่งแม่น้ำค่ะ
กระต่ายก็ไม่รู้เหมือนกันว่าเกิดอะไรขึ้น
แต่การแข่งขันอยู่ข้างหน้า เราไม่มีเวลาคิดอย่างอื่น
กระต่ายก็เลยตะเกียกตะกายขึ้นจากน้ำนะคะ
แล้วก็กระโดดๆๆ เข้าไปที่เส้นชัย
จนกระทั่งได้เป็นปีนักษัตรที่ 4
หรือว่าปีเถาะ ในที่สุดค่ะ
ระหว่างนั้นเนี่ยนะคะ เง็กเซียนฮ่องเต้
ก็กำลังมองหาสัตว์ชนิดนึงอยู่ค่ะ
สัตว์ชนิดนั้นก็คือมังกรนั่นเอง
คือในหัวของเง็กเซียนฮ่องเต้เนี่ยนะคะ คิดเอาไว้ว่า
"เอ๊ะ ปกติแล้วมังกรเนี่ย เป็นสัตว์วิเศษ
แล้วก็เป็นสัตว์ที่ง่ายที่สุดในการข้ามแม่น้ำ
เพราะว่ามังกรเนี่ยเหาะได้
ทำไมมังกรถึงยังมาไม่ถึงซักที?"
ระหว่างนั้นเอง ปรากฏว่ามังกรก็เหาะเข้ามานะคะ
เข้าเส้นชัยเป็นอันดับที่ 5 ค่ะ
ดังนั้นก็เลยได้เป็นปีที่ 5 นะคะ หรือว่าปีมะโรงนั่นเอง
เง็กเซียนฮ่องเต้สงสัยค่ะว่า
"เอ๊ ทำไมมังกรมาไม่ถึงซักที?"
ก็เลยถามมังกรว่า "เจ้ามังกร เจ้าเนี่ยเป็นผู้ที่แข็งแกร่งที่สุด
เป็นผู้ที่เหาะได้ เป็นสัตว์วิเศษด้วย
ทำไมเจ้าถึงมาช้านัก?" นะคะ
มังกรก็เลยตอบเง็กเซียนฮ่องเต้ไปค่ะว่า
ระหว่างทางเนี่ยนะ ที่ข้ากำลังลอยมาเนี่ย
บังเอิญว่าข้ากำลังเห็นหมู่บ้านนึงเนี่ย น้ำท่วมอยู่
ผู้คนต่างๆ เนี่ยนะ ได้รับความเดือดร้อนหนักมาก
คนจะตายทั้งหมู่บ้านแล้ว
ข้าเนี่ย ตอนแรกก็คิดว่าควรจะรีบมาเข้าเส้นชัย
แต่ระหว่างที่เหาะมา ข้าทนไม่ได้จริงๆ
ที่จะเห็นคนเหล่านั้นเนี่ย ตายไป
ดังนั้นข้าก็เลยแวะช่วยคนเหล่านั้นก่อน
หรือบางตำรานะคะ ก็จะบอกว่ามังกรเนี่ย
เหาะผ่านมา แล้วเห็นหมู่บ้านๆ นึงเนี่ย ไฟไหม้อยู่
ดังนั้นมังกรก็เลยเหาะลงไปนะคะ
แล้วก็ช่วยเหลือเขาด้วยการเป่าลมเย็นๆ ออกไปค่ะ
ฟิ้ว! แล้วก็กลายเป็นน้ำนะคะ ดับไฟหมดทั้งหมู่บ้านเลย
มังกรก็เลยมาช้าค่ะ
และที่สำคัญนะคะ ระหว่างทางที่มังกร
กำลังเหาะข้ามน้ำมาเนี่ย
มังกรก็เห็นอีกสิ่งนึงค่ะ นั่นก็คือเจ้ากระต่ายตัวน้อย
กำลังเกาะกิ่งไม้ แล้วก็ตะเกียกตะกาย
จะจมน้ำแหล่ไม่จมน้ำแหล่อยู่
มังกรก็เลยเป่าลมเย็นๆ อีกรอบนึงนะคะ
ฟิ้ว! ทำให้กิ่งไม้ที่กระต่ายเกาะอยู่เนี่ย
ลอยเข้าฝั่งไปอย่างรวดเร็วค่ะ
และนี่ก็คือสาเหตุที่ทำให้กระต่ายลอยไปถึงฝั่งนะคะ
หลังจากนั้นนะคะ สัตว์ที่ตามมังกรมาติดๆ
นั่นก็คือม้านั่นเองค่ะ
ม้านี่เป็นสัตว์ที่แข็งแรง แล้วก็รวดเร็วใช่ไหมคะ?
ดังนั้นม้าว่ายข้ามน้ำมาค่ะ ข้ามมาๆๆ
มาจนถึงฝั่งแล้ว กำลังจะควบนะคะ
จากฝั่งเข้าไปที่เส้นชัยค่ะ
ปรากฏว่าระหว่างนั้น อยู่ดีๆ ก็มีสัตว์อีกชนิดนึงนะคะ
โผล่ขึ้นมาจากกอหญ้าค่ะ แบบ แฮ่!
สัตว์ชนิดนั้นก็คืองูนั่นเองนะคะ
จากการโผล่ออกมาของงูเนี่ย
ทำให้ม้าที่กำลังนำโด่งอยู่เนี่ยนะคะ
ตกใจค่ะ ม้าก็แบบ "เออเฮ้ย หยุด เกิดอะไรขึ้น?
งูมาจากไหน?" นะคะ
ทำให้งูเนี่ย อาศัยจังหวะนั้น
เลื้อยอย่างรวดเร็วค่ะ ฟึ่บๆๆ เข้าเส้นชัยไป
งูก็เลยเป็นปีนักษัตรถัดไป
หรือว่าปีมะเส็งนั่นเองค่ะ
และม้าที่หายตกใจแล้ว ก็ควบตามไปนะคะ
แล้วก็กลายเป็นปีนักษัตรถัดไป
หรือว่าปีมะเมียค่ะ
ที่ฝั่งน้ำอีกฝั่งนึงนะคะ
ต้องบอกว่ามีสัตว์อยู่ 3 ตัวค่ะ ที่มีทีมเวิร์คอย่างดีเยี่ยม
นั่นก็คือแพะ ไก่ แล้วก็ลิงค่ะ
สัตว์ทั้ง 3 ตัวเนี่ย เห็นว่าพวกตัวเองเนี่ยนะ
เป็นสัตว์ที่อ่อนแอ แล้วก็ถ้าไปเดี่ยวๆ เนี่ย ไม่รอดแน่ๆ
อย่างไรก็ตามค่ะ ทั้ง 3 ตัวเนี่ย
ตกลงกันไว้ว่า เราจะเป็นพันธมิตรกันนะจ้ะ
แล้วไก่ค่ะ ก็บังเอิญหันไปที่ริมน้ำนะคะ
แล้วก็เห็นแพอันนึงเนี่ย ลอยอยู่ค่ะ
ไก่ก็เลยบอกทุกคนว่า "เอาล่ะ เราขึ้นแพกันไปเถอะ
ไก่ ลิง แล้วก็แพะนะคะ ก็เลยลอยแพมาด้วยกันค่ะ
และทุกตัวก็ช่วยกันพายมาอย่างแข็งขันนะคะ
จนกระทั่งในที่สุดทั้งสามก็ลอยไปถึงฝั่งค่ะ
เมื่อไปถึงฝั่งนะคะ ทั้ง 3 ก็ตกลงกันได้ว่า
เออ จริงๆ แพะเนี่ยเหมือนเป็นหัวหน้าทีมนะ
แพะเนี่ยเป็นคนทำให้ทุกคน
ทำงานร่วมกันได้อย่างมีประสิทธิภาพ
และถ้าไม่มีแพะเนี่ย ทุกคนก็จะทะเลาะกัน
แล้วก็มาไม่ถึงฝั่งแน่นอน
ดังนั้นทุกคนก็เลยตกลงกันให้แพะเนี่ยนะคะ
เข้าไปเป็นอันดับถัดไปค่ะ
แพะก็เลยเข้าเส้นชัยไป แล้วก็กลายเป็นปีมะแมค่ะ
ถัดจากนั้นนะคะ ลิงก็เข้าเป็นลำดับถัดไป
แล้วก็กลายเป็นปีวอกค่ะ
ส่วนไก่เนี่ย เข้าเป็นอันดับสุดท้าย
แล้วก็กลายเป็นปีระกานะคะ
แน่นอนนะคะว่าตอนนี้เหลือที่ว่างอีกแค่ 2 ที่เท่านั้น
สำหรับสัตว์ที่จะได้เป็นปีนักษัตรค่ะ
สัตว์ถัดไปข้ามแม่น้ำมาได้นะคะ
นั่นก็คือหมานั่นเอง
ถามว่าทำไมหมามาช้า?
ทั้งๆ ที่หมาดูน่าจะเป็นสัตว์ที่แบบว่ายน้ำได้อย่างคึกคัก
น่าจะว่ายเร็วกว่าแพอีก
เรื่องของเรื่องคือหมามันไม่ได้อาบน้ำมานานแล้วค่ะ
ดังนั้นพอลงน้ำไปเนี่ย
ก็อดไม่ได้ที่จะแอบเล่นน้ำนิดๆ หน่อยๆ นะคะ
แล้วหมาก็เลยมาช้านั่นเองค่ะ
ส่วนสัตว์ตัวสุดท้ายนะคะ ก็คือหมูนั่นเอง
หมูเนี่ยว่ายน้ำตามมาเป็นอันดับสุดท้าย
แล้วก็เข้าเส้นชัยไปค่ะ
ซึ่งทำให้เง็กเซียนฮ่องเต้นี่ก็สงสัยอีกรอบว่า
"เฮ้ย เจ้าหมู จริงๆ เจ้าก็เป็นสัตว์ที่แข็งแรงเหมือนกันนะ"
คือใครคิดว่าหมูไม่แข็งแรงนี่
แนะนำให้ไปโดนหมูป่าวิ่งไล่ซักทีนึงนะคะ
น่าจะรู้ว่าหมูแข็งแรงมากนะจ้ะ
เง็กเซียนฮ่องเต้ก็เลยถามหมูค่ะว่า
"เจ้าหมู ทำไมเจ้าถึงมาช้า? เกิดอะไรขึ้น?"
หมูก็บอกเง็กเซียนฮ่องเต้ไปนะคะว่า
"อ๋อ สาเหตุที่ข้ามาช้าเนี่ยเพราะว่าข้าหิว
หิว! หิวว่ายน้ำไม่ไหว ดังนั้นข้าเลย
แวะกินอะไรเล็กน้อยก่อนที่จะว่ายน้ำข้ามมา
ข้าก็เลยเข้าเป็นอันดับสุดท้าย" ค่ะ
ซึ่งนี่ก็คือเรื่องราวของปีนักษัตรทั้ง 12 นะคะ
ว่าทำไมถึงต้องเป็น 12 ตัวนี้
ว่าแต่วิวยังไม่ได้ตอบคำถามของทุกคนที่ต้นคลิปเลยว่า
ทำไมแมวถึงเกลียดหนู?
เออ งงกันไหมว่ามันมีปีหมา มีปีหนู
แล้วทำไมถึงไม่มีปีแมว?
เรื่องของเรื่องก็คือ จริงๆ แล้วแมวกับหนูค่ะ
เป็นสัตว์ที่สนิทกันมากนะคะ
เรียกได้ว่าสนิทชิดเชื้อสุดๆ เลย
เห็นแมวที่ไหนก็จะเห็นหนูที่นั่น เป็นเพื่อนรักกันค่ะ
แต่ในตอนที่เริ่มการแข่งขันเนี่ยนะคะ
ก่อนที่จะเริ่มแป๊บนึงเนี่ย แมวตกลงกับหนูไว้ค่ะ
คือแมวเนี่ย คิดได้ว่าการว่ายน้ำข้ามแม่น้ำอันยิ่งใหญ่เนี้ย
ต้องใช้แรงเยอะมาก ดังนั้นข้าควรจะเก็บแรงให้ได้มากที่สุด
แมวก็เลยบอกหนูไว้ว่า
"เจ้าหนูๆ เพื่อนรัก ข้าขอนอนพักแป๊บนึงได้ไหม?
แล้วเดี๋ยวพอใกล้การแข็งขันจะเริ่มนะ เจ้าปลุกข้านะ"
ซึ่งหนูก็ตกลงนะคะ แต่ในหัวของหนูค่ะ
คิดแต่เรื่องจะเอาชนะค่ะ
ดังนั้นพอถึงเวลาเนี่ย หนูก็เลยไม่ได้ปลุกแมวนะคะ
แล้วก็กระโดดขึ้นหลังวัวไปตัวเดียวซะอย่างงั้นเลย
ทิ้งให้แมวนอนหลับอยู่ที่ริมฝั่งแม่น้ำค่ะ
เมื่อแมวตื่นขึ้นมาก็พบว่า "อ้าว การแข่งขันจบลงแล้ว
และฉันไม่ได้เป็นปีนักษัตร"
ดังนั้นตั้งแต่นั้นมานะคะ แมวก็เลยเกลียดหนูเข้าไส้ค่ะ
รู้สึกว่า "ไอ้เจ้าหนู! แกนี่มันโกงฉัน!
แกทำให้ฉันไม่ได้เป็นปีนักษัตร!" นะคะ
หลังจากนั้นแมวก็เลยไล่จับหนูมาเรื่อยๆ
จนกระทั่งถึงสมัยปัจจุบันนี้นี่ละค่ะ
จริงๆ เรื่องราวที่วิวเล่านี่มีหลายเวอร์ชั่นนะคะ
บางเวอร์ชั่นก็จะบอกว่าจริงๆ แมวไม่ได้นอนหลับ
บอกแต่ว่าแมวกับหนูเนี่ย
วางแผนที่จะกระโดดขึ้นไปบนหลังวัวพร้อมกัน
แต่ว่าด้วยการโกงของหนูนะคะ
คือหนูเนี่ยกระโดดขึ้นหลังวัวแรงค่ะ
ทำให้วัวเนี่ยสะบัดแมวตกลงไปในน้ำ
แล้วทำให้แมวต้องออกจากการแข่งขันไปนะคะ
แต่ไม่ว่าจะเป็นเรื่องราวแบบไหนก็ตาม
นี่ก็คือสาเหตุที่ทำให้แมวเกลียดหนูค่ะ
เป็นไงกันบ้างคะคลิปนี้? ได้คำตอบที่อยากได้กันไหม?
ไหนใครเกิดปีนักษัตรอะไรบ้าง
ลองคอมเมนต์มาคุยกันด้านล่างได้นะคะ
ว่านิสัยของเราเนี่ย เหมือนกับปีนักษัตรที่เราเกิดรึเปล่านะคะ
สำหรับตอนนี้ถ้าใครชื่นชอบคลิปนี้
อย่าลืมกดไลก์เป็นกำลังให้วิว
แล้วก็กดแชร์เพื่อชวนเพื่อนๆ มาดูด้วยกันค่ะ
แล้วพบกันใหม่โอกาสหน้านะคะ บ๊ายบาย~
สวัสดีค่ะ
บอกเลยนะคะว่าช่วงนี้
เดี๋ยววิวจะมีเกร็ดความรู้สนุกอีกมากมาย
มาเล่าให้ทุกคนฟังเลยค่ะ
ดังนั้นอย่าลืมกด subscribe ทิ้งไว้ก่อนนะคะ
และถ้าสมมุติว่าใครฟังเรื่องเง็กเซียนฮ่องเต้ไปแล้ว
อยากรู้เรื่องเง็กเซียนฮ่องเต้เนี่ย
บอกเลยว่าอีกไม่นานนี้
วิวจะเล่าเรื่องเง็กเซียนฮ่องเต้ให้ทุกคนฟังนะคะ
ดังนั้นรอฟังกันเลยค่ะ
วันนี้ลาไปก่อนนะคะทุกคน บ๊ายบาย~
สวัสดีค่ะ